# Matança de San Bernardino

La Matança de San Bernardino fou un assalt armat esdevingut el 2 de desembre de 2015 a l'Inland Regional Center de San Bernardino (ciutat de Califòrnia), que es saldà amb la mort de 14 persones, a més de resultar-ne ferides 18 més. Els assaltants, armats amb armes de foc, van atacar en el transcurs d'una festa per empleats del Departament de Salut Pública del comtat de San Bernardino, celebrat en un auditori amb no menys de 100 assistents, abans de fugir en un SUV.
Posteriorment, dos assaltants, anomenats Syed Rizwan Farook i Tashfeen Malik, marit i muller respectivament, foren abatuts per la policia en un tiroteig. Farook havia assistit a la festa com a empleat.
Aquest atac es convertí en el segon succés d'aquest tipus amb més víctimes mortals de la història de Califòrnia, només per darrere de la Matança del McDonald's de San Ysidro de 1984, i en el més mortal als Estats Units d'Amèrica després del Tiroteig de l'Escola Primària de Sandy Hook del 2012.

## Assalt

El matí dels atacs, Syed Rizwan Farook i Tashfeen Malik van deixar la seva filla de sis mesos amb la mare de Farook; a la mare li digueren que ho feien perquè tenien visita amb el metge. Farook, que era inspector al Departament de Salut Pública del comtat de San Bernardino, va assistir a la festa de Nadal del Departament: segons alguns companys de feina, en un primer moment es va mostrar tranquil, però de cop i volta va marxar, deixant-se la jaqueta, abans que es prengués una fotografia del grup. Algunes fonts citen que, abans de la seva marxa, hi va haver una baralla.
A les 10:59 del matí dues persones, vestides amb passamuntanyes i roba de camuflatge, van obrir foc contra els assistents a la festa. Alguns testimonis van reconèixer a Farook com un dels atacants, tant per la seva veu com per la seva complexió. Fonts policials van informar que, probablement, l'atac no fou simplement una reacció a una possible baralla, sinó que probablement es tractava d'una acció premeditada, almenys fins a cert grau.

## Resposta policial

A les 11:14 el Departament de Bombers de San Bernardino va penjar a Twitter que hi havia una emergència el 1300 de Waterman Avenue, amb presència policial netejant l'escena. Es va tallar el trànsit als carrers de la zona. L'Inland Regional Center, una instal·lació sense ànim de lucre orientada a gent amb problemes de desenvolupament situada a South Waterman Avenue, on s'hi estava celebrant una festa de Nadal per a membres del Departament de Salut Pública del comtat de San Bernardino, era l'origen dels trets.
Equips de la policia i del SWAT van encerclar l'edifici, mentre la gent de l'interior era evacuada. La policia va detonar un enginy no identificat trobat a l'escena per control remot, i va utilitzar un ariet per accedir a les instal·lacions. L'FBI i la Unitat Contraterrorisme del Departament de Policia de Los Angeles també van ser reclamats al lloc dels fets. La policia estava darrere la pista d'un tot terreny de color negre, aparentment utilitzat pels atacants per fugir de l'indret dels fets.
El Departament de Seguretat Interior dels Estats Units també va participar en la cerca, principalment mitjançant l'ús d'un avió Pilatus PC-12, que va dedicar-se a rastrejar la zona de San Bernardino durant hores, especialment el punt on s'havia produït l'atac.

## Tiroteig i mort dels sospitosos

Finalment, a 1,7 milles aproximadament del lloc dels fets, a l'East San Bernardino Boulevard, es va produir un tiroteig, que va començar al voltant de les 15:00. La policia va sol·licitar un camió blindat i assistència mèdica. Després d'atrapar i aturar el tot terreny, els sospitosos van intercanviar trets amb la policia des de dins del vehicle. El tiroteig va durar un minut, aproximadament, i va acabar amb els dos passatgers morts. Alguns testimonis van dir que els sospitosos portaven protecció corporal semblant a la que tenen els cossos policials, i que estaven "tirant coses des de la finestra".
La policia va tallar diversos carrers a l'àrea, i es va recomanar als residents que es quedessin en llocs interiors. Un cap policial va confirmar que els dos assaltants estaven morts. Els atacants anaven vestits amb roba tàctica, a més d'armats amb pistoles i rifles del calibre .223. Una tercera persona fou detinguda quan fugia de l'escena, tot i que es desconeix si estava involucrada en els fets. A les 18:00 la policia va emetre una ordre d'inspecció d'una casa situada a Redlands, que estava sota vigilància quan els sospitosos van fugir amb el tot terreny.

## Víctimes

Les autoritats van confirmar la mort de catorze persones, a més de d'altres 18 persones ferides, en els fets ocorreguts a l'Inland Regional Center, inclosos cinc pacients adults que foren traslladats al Loma Linda University Medical Center i sis pacients a l'Arrowhead Regional Medical Center. Un policia també va resultar ferit durant el tiroteig a causa d'una bala perduda.

## Referències

* ↑ «San Bernardino shooting: Several dead; police seek 1 to 3 suspects». CNN. [Consulta: 2 desembre 2015].
* 1 2 3 «Upwards of 14 people dead in San Bernardino mass shooting: Police department chief». CNBC. [Consulta: 2 desembre 2015].
* 1 2 3 4 Los Angeles Times. «Authorities identify couple who they believe killed 14 at San Bernardino Christmas party». latimes.com, 02-12-2015.
* 1 2 @sbcountysheriff. «SB County Sheriff», 02-12-2015.
* ↑ «CNN on Twitter». Twitter.
* 1 2 3 4 «California Shooting: Live Updates». The New York Times, 02-12-2015 [Consulta: 2 desembre 2015].
* 1 2 «14 dead, more than a dozen wounded in California shooting». Associated Press [Consulta: 2 desembre 2015]. Arxivat 3 de desembre 2015 a Wayback Machine. «Còpia arxivada». Arxivat de l'original el 2015-12-03. [Consulta: 3 desembre 2015].
* ↑ «14 people killed in shooting at San Bernardino social services facility». ABC Eyewitness News. [Consulta: 2 desembre 2015].
* ↑ «At Least 14 Dead After California Shooting». Sky News, 02-12-2015.
* 1 2 «12 people killed in shooting at San Bernardino social services facility». [Consulta: 2 desembre 2015].
* ↑ «California shooting: 'Multiple deaths' at San Bernardino centre», 02-12-2015. [Consulta: 2 desembre 2015].
* 1 2 (December 3, 2015). Suspects in San Bernardino mass shooting identified as Syed Farook and Tashfeen Malik. ABC7. Retrieved: December 3, 2015.
* ↑ Jon Schuppe. «San Bernardino Shooting is Deadliest Since Newtown». NBC News.
* ↑ Paul Lewis. «San Bernardino shooting: what we know about the suspects». the Guardian.
* ↑ «Couple Kept Tight Lid on Plans for San Bernardino Shooting». The New York Times, 04-12-2015.
* ↑ «The Latest: California County to Close Most Offices for Week». ABC News.
* ↑ «San Bernardino shooting suspect traveled to Saudi Arabia, was married, appeared to be living 'American Dream,' co-workers say». Los Angeles Times, 02-12-2015.
* 1 2 «San Bernardino shooting update: 2 suspects ID'd as Syed Farook and Tashfeen Malik». KPCC, 02-12-2015 [Consulta: 3 desembre 2015]. Arxivat 8 de desembre 2015 a Wayback Machine. «Còpia arxivada». Arxivat de l'original el 2015-12-08. [Consulta: 3 desembre 2015].
* ↑ ; Wagner, Laura «Police Identify Suspects Killed After Deadly San Bernardino Shooting». NPR, 03-12-2015 [Consulta: 3 desembre 2015].
* ↑ San Bernardino Fire Department [@SBCityFire]. «SBFD units responding to reports of 20 victim shooting incident in 1300 block of S. Waterman. SBPD is working to clear the scene.», 02-12-2015.
* ↑ «Authorities Respond to Report of Shooting in San Bernardino, California». NBC News, 02-12-2015 [Consulta: 2 desembre 2015].
* ↑ «Reports of 20 victims wounded in shooting in San Bernardino, California». Reuters, 02-12-2015 [Consulta: 2 desembre 2015]. «Còpia arxivada». Arxivat de l'original el 2015-12-03. [Consulta: 3 desembre 2015].
* ↑ «Up to 20 victims reported at active shooting in San Bernardino». KTVU, 02-12-2015 [Consulta: 2 desembre 2015]. Arxivat 2015-12-03 a Wayback Machine. «Còpia arxivada». Arxivat de l'original el 2015-12-03. [Consulta: 3 desembre 2015].
* ↑ «Authorities Respond to Active Shooter in San Bernardino». NBC Southern California.
* ↑ Berman, Mark. «Active shooter reported in San Bernardino, Calif.; authorities say multiple suspects, victims». Washington Post, 02-12-2015. [Consulta: 2 desembre 2015].
* ↑ «Inland Regional Center», 30-04-2015. Arxivat de l'original el 30 abril 2015. [Consulta: 2 desembre 2015].
* ↑ Chuck, Elizabeth. «San Bernardino Shooting: What Is the Inland Regional Center?». NBC News, 02-12-2015. [Consulta: 2 desembre 2015].
* 1 2 «20 victims reportedly wounded in San Bernardino, Calif., shooting». [Consulta: 2 desembre 2015].
* 1 2 3 Izadi, Mark Berman, Elahe; Lowery, Wesley «Police: At least 14 people killed, 14 others injured in mass shooting in San Bernardino, Calif.». The Washington Post, 02-12-2015 [Consulta: 2 desembre 2015].
* ↑ «Three deaths reported, up to 20 wounded in San Bernardino, California shooting». Reuters. Arxivat de l'original el 2015-12-03. [Consulta: 2 desembre 2015].
* ↑ Rosenfeld, Everett – At least 3 confirmed dead in San Bernardino, Calif. mass shooting: KNBC – CNBC.com. Retrieved 2 de desembre de 2015 .
* ↑ «14 dead in San Bernardino shooting; terrorism link is unclear». Los Angeles Times, 02-12-2015 [Consulta: 2 desembre 2015].
* ↑ «At Least 14 People Are Dead and More Wounded in a California Mass Shooting». VICE, 02-12-2015 [Consulta: 3 desembre 2015].
* ↑ «Farooq Saeed: Possible San Bernardino Shooting Suspect». The Inquisitr, 02-12-2015 [Consulta: 3 desembre 2015].
* ↑ «14 people killed in shooting at Inland Regional Center in San Bernardino». [Consulta: 3 desembre 2015].
* ↑ Southall, Ashley; Santora, Marc «Chaos in a Suburban Neighborhood». , 02-12-2015 [Consulta: 3 desembre 2015].
* 1 2 «Two Suspects Dead, Including a Woman». , 02-12-2015 [Consulta: 3 desembre 2015].
* ↑ Medina, Jennifer; Southall, Ashley «Focus Shifts to Redlands Townhouse». , 02-12-2015 [Consulta: 3 desembre 2015].
* ↑ Bloom, Tracy; Pamer, Melissa; Moreno, John A.; Chambers, Rick «Authorities Respond to 20-victim Shooting Incident in San Bernardino Fire Department». KTLA 5, 02-12-2015 [Consulta: 3 desembre 2015].
* ↑ Keneally, Meghan «San Bernardino Shooting: At Least 14 Dead in California, Suspect Hit in Shootout». ABC News, 02-12-2015 [Consulta: 2 desembre 2015].
* ↑ @sbcountysheriff. «SB County Sheriff», 02-12-2015.
* ↑ «Shooting in San Bernardino Kills at Least 14; Two Suspects Dead». The New York Times, 03-12-2015.